《自题批鳞草后 其二》
清代·吴保初

臣子难言孝与忠，诗书千古此心同。鹘鸠休笑枪榆辈，鸾凤宁心枳棘丛。

生拟归田依老母，死当地下见而翁。皋夔逢比今安适，浩气终留天地中。

作者简介：（1869—1913）安徽庐江人，字彦复，号君遂。吴长庆子。荫生。官刑部主事，与刚毅争一案，愤而自脱公服出署。弃官后居上海，曾电请西太后归政光绪帝。后以唐才常事牵连，避往日本年余而归。工诗文，与陈衍等相酬和。有《未焚草》、《北山楼诗文集》。